מאיר רוזנבוים (קרעטשניף)

רבי מאיר רוזנבוים (10 בינואר 1852, י"ח בטבת תרי"ב - 29 ביוני 1908, ל' בסיון תרס"ח) היה האדמו"ר השלישי לחצר המרכזית של חסידות נדבורנה, ומייסד חסידות קרעטשניף.

ביוגרפיה 
נולד בשנת תרי"ב לרבי מרדכי לייפר האדמו"ר השני של חסידות נדבורנה. נישא לשפרה בתו של הרב יחיאל מיכל טירר, רבה של דורוחוי, בן ר' יעקב יוסף ממוהילוב, בן ה"באר מים חיים".

לאחר נישואיו התגורר בעיר יאס ברומניה, ושם החל לנהוג באדמו"רות. לאחר מכן עבר למיאלען ולטרבישן , בשנת תרנ"ו עבר ל שבמחוז מרמרוש, שם התגורר עד סוף ימיו, ושם נקבר. רבי מאיר הצטיין בקדושתו ודבקותו המתמדת בה' ובעבודת התפילה המיוחדת שלו. התפרסם בשל מופתיו ונפלאותיו.

בזמן מלחמת אוסטריה–פרוסיה שינה את שם משפחתו מלייפער לרוזנבוים על מנת שלא להתגייס.

ילדיו
רבי איתמר רוזנבוים מנדבורנה, חתן ר' אשר ישעיה רובין מקולבסוב, בן ר' יחיאל מקולבסוב, בנו של ר' אשר ישעיה רובין האדמו"ר מרופשיץ. 
רבי אליעזר זאב רוזנבוים מקרעטשניף
רבי יעקב ישכר בער מסלטופינה, חתן דודו ר' אהרן משה מזילין לנצהוט. 
רבי יצחק מראחוב, בסוף ימיו בוישווא, חתן גיסו ר' שלמה האדמו"ר מראמאן. 
רבי מרדכי מראחוב
סימא רייזל אשת רבי שלמה איזקסון מרומאן. בניהם היו הרב אברהם יששכר בער איזקסון, רבה של פוליען ריסקווה ופעיל ציוני ורבי מאיר איזקסון, האדמו"ר מרומאן שכיהן כרב בארצות הברית, מחבר שו"ת "מבשר טוב".
שלומצא אשת רבי פנחס שפירא מקעכניה
גיטל אשת רבי חיים מנחם אלתר מסטאניסלאב

ראו גם 
 חסידות נדבורנה
 חסידות קרעטשניף

לקריאה נוספת 
כתר מלוכה הוצאת מכון דבר חיים, בני ברק, תשע"ב.
 תולדות יעקב - חולון, תשע"ג.
 באר רבותינו - בני ברק, תשע"ג.
 אביהם של ישראל - בני ברק, תשע"ו.

הערות שוליים

אדמו"רי קרטשניף
מאיר 1
ילידי 1852
רומנים שנפטרו ב-1902